Document ID: 31997D0218

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1997 για τον καθορισμό των όρων σχετικά με την υγεία των ζώων και τη δημόσια υγεία καθώς και της κτηνιατρικής πιστοποίησης για τις εισαγωγές κρέατος αγρίων θηραμάτων (εκτός από κρέας αγρίου χοίρου) από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/218/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση αγρίων θηραμάτων και την εμπορία του κρέατός των (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 16 παράγραφος 2 στοιχείο γ),
Εκτιμώντας:
ότι στην απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 97/10/ΕΚ της Επιτροπής (3), καθορίζεται κατάλογος τρίτων χωρών από τις οποίες τα κράτη μέλη επιτρέπουν εισαγωγές θηραμάτων αγρίων δίχηλων ζώων 7
ότι στην απόφαση 94/86/ΕΚ της Επιτροπής (4), όπως τροποποιήθηκε από την απόφαση 96/137/ΕΚ (5) καθορίζεται κατάλογος τρίτων χωρών, από τις οποίες τα κράτη μέλη επιτρέπουν εισαγωγές κρεάτων αγρίων θηραμάτων 7
ότι οι εισαγωγές κρέατος αγρίων θηραμάτων είναι εισαγωγές κρέατος διαφόρων ζωικών ειδών 7 ότι, επιπλέον, είναι αναγκαίο να ληφθεί υπόψη το γεγονός ότι τα θηράματα μπορεί να έχουν υποβληθεί σε διαδικασία εκδοράς ή όχι, σε διαδικασία εκσπλαχνισμού ή όχι, σε διαδικασία αποπτίλωσης ή όχι 7
ότι οι όροι για την υγεία των ζώων και τη δημόσια υγεία για εισαγωγές κρέατος αγρίων χοίρων πρόκειται να καθορισθούν σε χωριστή απόφαση για λόγους διαφάνειας, καθώς, λόγω της περιπλοκότητας όσον αφορά την κλασική πανώλη του χοίρου, απαιτείται η θέσπιση μιας σειράς πιστοποιητικών 7
ότι, επιπλέον, είναι δυνατό να αναγνωρίζονται όροι που προσφέρουν ισοδύναμες εγγυήσεις 7
ότι, μια τρίτη χώρα μπορεί να υποβάλει στην Επιτροπή πρόταση για ανάλογη αναγνώριση για την κατάλληλη εκτίμηση 7
ότι πρέπει να καθορισθούν, αντίστοιχα, οι όροι σχετικά με την υγεία των ζώων και τη δημόσια υγεία και η κτηνιατρική πιστοποίηση για τις εισαγωγές στην Κοινότητα κρέατος αγρίων θηραμάτων (εκτός από το κρέας αγρίων χοίρων), το οποίο προορίζεται για την ανθρώπινη κατανάλωση 7
ότι, δεδομένου ότι θεσπίζεται ένα νέο καθεστώς πιστοποίησης, πρέπει να προβλεφθεί μια χρονική περίοδος για την εφαρμογή του 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές:
α) κρέατος, εκτός από παραπροϊόντα, αγρίων δίχηλων ζώων σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Α, το οποίο προέρχεται από τρίτες χώρες που εμφαίνονται στη στήλη Α του παραρτήματος Α της απόφασης 97/217/ΕΚ της Επιτροπής (6) 7
β) κρέατος, εκτός από παραπροϊόντα, αγρίων δίχηλων ζώων, μετά από την αφαίρεση των οστών και την εκδορά, σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Β, το οποίο προέρχεται από τρίτες χώρες που εμφαίνονται στη στήλη Β του παραρτήματος της απόφασης 97/217/ΕΚ. Οι τρίτες χώρες και τα κράτη μέλη διασφαλίζουν ότι το κρέας του οποίου έχουν αφαιρεθεί τα οστά δεν εισέρχεται στην Κοινότητα έως ότου έχουν περάσει τουλάχιστον 21 ημέρες από την ημερομηνία θανάτωσης 7
γ) κρέατος, εκτός από παραπροϊόντα, αγρίων μονόπλων σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Γ, το οποίο προέρχεται από τρίτες χώρες που εμφαίνονται στη στήλη Η του παραρτήματος της απόφασης 97/217/ΕΚ 7
δ) κρέατος αγρίων κονικλοειδών (κουνέλι και λαγός) σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Δ, το οποίο προέρχεται από τρίτες χώρες που εμφαίνονται στην στήλη Ε του παραρτήματος της απόφασης 97/217/ΕΚ 7
ε) κρέατος αγρίων πτερωτών θηραμάτων σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Ε, το οποίο προέρχεται από τρίτες χώρες που εμφαίνονται στην στήλη ΣΤ του παραρτήματος της απόφασης 97/217/ΕΚ 7
στ) κρέατος, εκτός από παραπροϊόντα, αγρίων χερσαίων θηλαστικών (εκτός από τα οπληφόρα και τα κονικλοειδή) σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα ΣΤ, το οποίο προέρχεται από τρίτες χώρες που εμφαίνονται στην στήλη Θ του παραρτήματος της απόφασης 97/217/ΕΚ.
2. Ένα από τα προαναφερθέντα πιστοποιητικά πρέπει να συνοδεύει την αποστολή και πρέπει να είναι υπογεγραμμένο και δεόντως συμπληρωμένο.
Άρθρο 2
Η παρούσα απόφαση εφαρμόζεται από την 1η Μαρτίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 1997.

Labels: 0
3
17
5